OzLabs/hebrew-wiki-articles huggingface dataset:
אנטוניו קוטוני

אנטוניו קוטוני (באיטלקית: Antonio Cotogni, 1 באוגוסט 1831 - 15 באוקטובר 1918) היה זמר בריטון איטלקי, מגדולי הבריטונים של המאה ה-19. ורדי רחש לו הערכה רבה.
Antonio Cotogni (1889)

== חיים וקריירה ==

קוטוני נולד ברומא ולמד אצל פונטמאגי. הוא הופיע לראשונה בתיאטרו מאטאסטאסיו הרומאי, בתפקיד בלקורה בשיקוי האהבה של דוניצטי, בשנת 1852. הוא שר בערי איטליה השונות לפני שהגיע ללה סקאלה בשנת 1860. קוטוני הופיע גם במדריד, פריז, לונדון וסנקט פטרבורג.

קוטוני היה לזמר הנבחר של ורדי, שהתפעל מאוד מן היופי, החמימות והכוח של קולו כמו גם מן העוצמה הרגשית שיצק בשירתו. הוא שר את רוב תפקידי הבריטון הגדולים של ורדי והשתתף בהפקה הראשונה של דון קרלו בבולוניה בשנת 1867, שהתקיימה בפיקוחו הישיר של המלחין בכבודו ובעצמו.

קוטוני פרש מן הבמה בשנת 1898, אחרי ששר כ-127 תפקידים, על פי האומדן. הופעתו האחרונה הייתה כדון פסקואלה. 

אחרי פרישתו, היה קוטוני לאחד ממורי השירה המפורסמים ביותר בכל הזמנים. תחילה לימד לתקופה קצרה בסנקט פטרבורג ומשם עבר לאקדמיה הלאומית למוזיקה סנטה צ'צ'יליה ברומא, שם ייסד את מה שנודע בהמשך כ"אסכולת הזמרה הרומאית". בין תלמידיו המפורסמים ביותר היו יאן דה רשקה, מטיאה בטיסטיני, בנימינו ג'ילי, ג'אקומו לאורי-וולפי ומריאנו סטאבילה.

== לקריאה נוספת ==
<div style="direction: ltr;">
* Roland Mancini and Jean-Jacques Rouveroux, (orig. H. Rosenthal and J. Warrack, French edition), Guide de l’opéra, Les indispensables de la musique (Fayard, 1995). 
</div>

==קישורים חיצוניים==

קטגוריה:זמרי בריטון
קטגוריה:זמרי אופרה איטלקים
קטגוריה:מורים למוזיקה
קטגוריה:איטלקים שנולדו ב-1831
קטגוריה:אוסטרים שנפטרו ב-1918
בובי וולאס

בובי וולאס (באנגלית: Bobby Wallace; נולד ב-2 ביוני 1962 בסנט לואיס שבמיזורי) הוא כדורסלן עבר אמריקאי-ישראלי ששיחק במספר קבוצות מליגת העל הישראלית.

==ביוגרפיה==

וולאס למד בתיכון האזורי של מחוז וונצ'ביל ושיחק בקבוצת הכדורסל של התיכון בליגת הכדורסל של מיזורי. לאחר סיום לימודיו קיבל מלגה מטעם אוניברסיטת אינדיאנה, שיחק במדי קבוצת הכדורסל ולמד לתואר ראשון. לאחר שסיים את לימודיו באוניברסיטה הוא שיחק בספרד, בלגיה והולנד.

וולאס החל את דרכו בישראל בעונת 1985/86 במדי העולה החדשה לליגת העל אליצור קריית אונו.

בתחילתה של עונת 1988/89 סיכם וולאס במכבי חיפה מליגת העל, ולאחר מכן שיחק בהפועל גבעתיים, מכבי גבעת שמואל ומכבי רחובות, בית"ר רמת גן, מכבי רמת גן, מכבי רעננה. 

וולאס התאזרח מתוקף נשיאת אישה ישראלית בשם נעמה, בשנת 1994. לזוג יש שתי בנות - הבכורה משי ובת הזקונים נועה. פרש מכדורסל בשנת 2002 וחזר לארצות הברית, והוא מתגורר בסנט לואיס מיזורי. בשנת 2007 התגרש.

==קישורים חיצוניים==

* 

קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני מכבי גבעת שמואל
קטגוריה:כדורסלני מכבי רחובות
קטגוריה:כדורסלני מכבי רעננה
קטגוריה:כדורסלני אוניברסיטת אינדיאנה
קטגוריה:מיזורי: כדורסלנים
קטגוריה:ישראלים שנולדו ב-1962
סמל סקסוניה התחתונה

סמל סקסוניה התחתונה הוא סמלה של המדינה הגרמנית סקסוניה התחתונה. הסמל כולל מגן אדום ובתוכו סוס סקסוני (Sachsenross) לבן קופץ על שתי רגליו האחוריות.

==היסטוריה==
הסוס הסקסוני היה בשימושן של דוכסות ברנזוויק וממלכת הנובר החל משנת 1814 וכסמל פרובינציית הנובר הפרוסית משנת 1866. הסמל שרד את ביטולה של המונרכיה בסיומה של מלחמת העולם הראשונה ושימש כסמל הנובר עד שנת 1935. משנה זו, נאסרה הצגתם של דגלי המדינות השונות על ידי הממשל הנאצי ורק הנפתו של דגל גרמניה הנאצית הותרה.

לאחר מלחמת העולם השנייה חזרה פרובינציית הנובר להיות מדינה עצמאית (ב- 23 באוגוסט 1946) והשיבה את הסוס הסקסוני כסמלה וכך עשתה גם ברנזוויק כמה שבועות לאחר מכן ב-8 ביולי 1946. כאשר אוחדו יחדיו המדינות ליצירת מדינת סקסוניה התחתונה (ביחד עם אולדבורג ושאומברג-ליפה) הפך הסוס הסקסוני לסמלה של המדינה המאוחדת.

סמל סקסוניה התחתונה עוגן בחוק מדיני מה-13 באוקטובר 1952 והוא עוגן בשנית בחוקתה החדשה של סקסוניה התחתונה ב-19 במאי 1993 

==קישורים חיצוניים ==

* [http://www.schure.de/11410/nwappg.htm סמל ודגל סקסוניה התחתונה] באתר ממשלת סקסוניה התחתונה 

קטגוריה:סקסוניה התחתונה
סקסוניה התחתונה

de:Sachsenross#Bundesland Niedersachsen
הוועדה לזכויות הילד

הוועדה לזכויות הילד היא ועדה מיוחדת של הכנסת שהוקמה לראשונה בכנסת ה-15 ביוזמתה של חברת הכנסת תמר גוז'נסקי, ובעקבות חתימתה של מדינת ישראל על האמנה הבינלאומית לזכויות הילד ב-1991. מאוחר יותר הוקמה הוועדה מחדש גם בכנסת ה-16, ה-17,ה-18, ה-19,ה-20 ,ה-23, ה-24 וה-25. הליך זה נדרש בכל כנסת מחדש, מאחר שהוועדה אינה ועדה קבועה המעוגנת בתקנון הכנסת.
יושב ראש הוועדה הנבחר בינואר 2023 הוא אלי דלל.

הוועדה עוסקת, על פי הגדרתה באתר הכנסת, ב"הגנה על הילדים וקידום מעמד הילדים ובני הנוער, במטרה לממש את זכויותיהם ברוח האמנה הבינלאומית לזכויות הילד, לרבות מימוש העקרונות של טובת הילד, אי-אפליה, הזכות להתפתחות בתנאים נאותים, וזכות של ילדים ובני נוער להשמיע את דעתם ולהשתתף בעניינים הנוגעים בהם".

==יושבי ראש הוועדה ==
{| class="wikitable"
!
!כנסת
!שנות פעילות
!יושב ראש
!תמונה
!סיעה
|-
|1
|הכנסת החמש עשרה
|27 ביולי 1999 – 17 בפברואר 2003
|תמר גוז'נסקי
חד"ש
|-
|2
|rowspan="2" |הכנסת השש עשרה
|17 בפברואר 2003 – 1 בפברואר 2005
|מיכאל מלכיאור
העבודה-מימד, העבודה-מימד-עם אחד
|-
|3
||1 בפברואר 2005 – 17 באפריל 2006
|רן כהן
מרצ
|-
|4
|rowspan="2" |הכנסת השבע עשרה
|30 במאי 2006 – 16 באוקטובר 2007
|שלי יחימוביץ'
העבודה-מימד
|-
|5
||16 באוקטובר 2007 – 24 בפברואר 2009
|נאדיה חילו
העבודה-מימד
|-
|6
|rowspan="3" |הכנסת השמונה עשרה
|6 במאי 2009 – 8 בנובמבר 2010
|דני דנון
הליכוד
|-
|7
|8 בנובמבר 2010 – 18 ביוני 2012
|זבולון אורלב
הבית היהודי
|-
|8
| rowspan="2" |18 ביוני 2012 – 31 במרץ 2015
| rowspan="2" |אורלי לוי-אבקסיס
| rowspan="2" rowspan="2" |ישראל ביתנו, הליכוד - ישראל ביתנו
|-
|(8)
|הכנסת התשע עשרה
|-
|9
|הכנסת העשרים
|29 ביוני 2015 – 30 באפריל 2019
|יפעת שאשא-ביטון
כולנו
|-
|10
|הכנסת העשרים ושלוש
|27 במאי 2020 – 6 באפריל 2021
|יוסף ג'בארין
הרשימה המשותפת
|-
|11
|הכנסת העשרים וארבע
|3 באוגוסט 2021 – 2 באוגוסט 2022
|מיכל שיר
תקווה חדשה
|-
|12
|הכנסת העשרים וחמש
|31 בינואר 2023 ואילך
|אליהו דלל
הליכוד
|}

==מהישגי הוועדה==
* בכנסת ה-17 - חברת "בזק" לא תשוב לשדר פרסומות עם הורים העוקבים אחר ילדיהם באמצעות מצלמות.

== קישורים חיצוניים ==
* 
* שידורי וידאו של [https://www.knesset.tv/committees/drugs-and-alcoholic-drinks/ הוועדה למאבק בנגעי הסמים והאלכוהול] באתר [https://www.knesset.tv/ ערוץ הכנסת]
*

*
זכויות הילד, ועדת
קטגוריה:זכויות הילד
מרקו תומאס

מרקו תומאס (בסרבו-קרואטית: Marko Tomas; נולד ב-3 בינואר 1985 בקופריבניצה, הרפובליקה הפדרלית הסוציאליסטית של יוגוסלביה) הוא כדורסלן עבר קרואטי ששיחק בעמדות הקלע והסמול פורוורד. גובהו 2.02 מטרים.

== קריירה ==
את דרכו בכדורסל החל תומאס בקבוצות הילדים והנוער של ק.ק. זאגרב ובתחילת עונת עלה לקבוצה הבוגרת. בשתי עונותיו הראשונות בבוגרים לא בלט והיה שחקן משני אשר לא קיבל דקות משחק רבות. רק בעונת , השלישית שלו בקבוצה, פרץ לראשונה לתודעה בקרואטיה כאשר הוביל את הקבוצה לחצי גמר של אליפות הליגה הקרואטית ולחצי גמר הגביע הקרואטי. הוא סיים את העונה עם 17.5 נקודות ו-4.2 כדורים חוזרים בממוצע למשחק.

בעונת השתפר אף יותר ונבחר להשתתף במשחק האולסטאר של הליגה הקרואטית לאחר שקבע 20.3 נקודות, 4.4 כדורים חוזרים ו-2.6 אסיסטים בממוצע במהלך העונה. עם זאת, ציבונה הודחה מהליגה האדריאטית כבר בשלב רבע הגמר ואיבדה גם את האליפות, לאחר הפסד בסדרת הגמר לק.ק. זאדאר.

לקראת עונת נקנה תומאס על ידי ריאל מדריד. בשתי עונותיו בריאל לא הרשים והציג יכולת קליעה חלשה של 5.6 נקודות בממוצע ב-99 משחקים בכל המסגרות. למרות שבעונת זכתה הקבוצה בגביע יול"ב ובאליפות הליגה הספרדית, תומאס נשאר שחקן משני ברוטציה של ריאל ולכן החליטו ראשי המועדון להשאילו לעונת התחשלות בפואנלברדה, בה היה תומאס לשחקן מוביל והזכיר את יכולתו בציבונה כאשר קבע ממוצעים של 13.2 נקודות, 3.4 כדורים חוזרים ו-1.9 אסיסטים למשחק. לאחר עונה זו חזר לריאל, אך שוב מיעט ולשחק ובקיץ 2009 החליט לעבור לציבונה זאגרב, בה חתם במהלך פגרת הקיץ.

כבר בתחילת דרכו בציבונה הציג יכולת מצוינת, בעיקר ביורוליג, שם סיים את העונה הסדירה עם ממוצעים של 14.3 נקודות, 2.6 כדורים חוזרים ו-1.8 אסיסטים למשחק. בשלב הטופ-16 השתפר אף יותר ועלה ל-20 נקודות, 3.8 כדורים חוזרים ו-2.2 אסיסטים בממוצע, אך ציבונה הודחה מהטורניר לאחר שסיימה במקום האחרון בבית עם מאזן 1–5.

בעונת עבר לשחק בפנרבחצ'ה אולקר הטורקית. באוגוסט 2012 חתם בצדביטה זאגרב. ביולי 2015 חזר לטורקיה לטד קולז'לילר, ולאחר שנה חזר לצדביטה. באוקטובר 2017 חזר לציבונה זאגרב.

תומאס היה שותף לכל הנבחרות הצעירות של קרואטיה ואף זכה עם נבחרת הנוער באליפות אירופה לשנת 2003. החל משנת 2004 הוא משחק בנבחרת קרואטיה הבוגרת, עימה השתתף בשלוש אליפויות אירופה ב-2005, 2007 ו-2009 ובאולימפיאדת בייג'ינג 2008.

==קישורים חיצוניים==

* [http://www.euroleague.net/competition/players/showplayer?seasoncode=E2009&clubcode=mad&pcode=CPS פרופיל] באתר היורוליג

קטגוריה:כדורסלנים קרואטים
קטגוריה:כדורסלני פואנלברדה
קטגוריה:כדורסלני ריאל מדריד
קטגוריה:כדורסלני ציבונה זאגרב
קטגוריה:כדורסלני פנרבחצ'ה
קטגוריה:כדורסלני צדביטה זאגרב
קטגוריה:כדורסלני ק. ק. זאגרב
קטגוריה:כדורסלני נבחרת קרואטיה
קטגוריה:כדורסלנים באולימפיאדת בייג'ינג (2008)
קטגוריה:קרואטים שנולדו ב-1985
אזורי נפאל

עד ל-20 בספטמבר 2015, הייתה נפאל מחולקת ל-14 אזורים (anchal,अञ्चल) אשר חולקו למחוזות, אז, הוחלפו האזורים במדינות פדרליות.

{| class="wikitable sortable" border="1" cellspacing="0" style="border-collapse:collapse;"
|-
! מס' !!שם !! בירה !! שם בשפת המקור !! אוכלוסייה (2001) !!שטח
|-
|1||מחקלי||אמרגדי || Mahakali महाकाली अञ्चल|| 860,500|| 6,989
|-
|2||סטי||ספייאל סילגראי || Seti सेती अञ्चल || 1,330,900|| 12,550
|-
|3||קרנלי||ג'ומלה || Karnali कर्णाली अञ्चल|| 304,100|| 21,351
|-
|4|| ברי|| נפאלגאנג'|| Bheri भेरी अञ्चल || 1,397,100 || 10,545
|-
|5||רפטי||טולסיפור || Rapti राप्ती अञ्चल || 1,286,800|| 10,482
|-
|6||דבלגירי||בגלונג || Dhawalagiri धवलागिरी अञ्चल || 556,200 || 8,148
|-
|7||לומביני||בוטוואל || Lumbini लुम्बिनी अञ्चल|| 2,526,800|| 8,975
|-
|8||גנדקי||פוקהרה|| Gandaki गण्डकी अञ्चल|| 1,488,000|| 12,575
|-
|9||נרייאני||הטאודה|| Narayani नारायणी अञ्चल|| 2,466,100|| 8,313
|-
|10||בגמטי||קטמנדו|| Bagmati बागमती अञ्चल || 2,250,800|| 9,428 
|-
|11||ג'נקפור||ג'נקפור || Janakpur जनकपुर अञ्चल || 2,557,000|| 9,669
|-
|12||סגרמטה||ראיביראי || Sagarmatha सगरमाथा अञ्चल || 1,926,100|| 10,591
|-
|13||קושי||דרן|| Koshi कोशी अञ्चल|| 2,110,600|| 9,669
|-
|14||מכי ||ילאם || Mechi मेची अञ्चल || 1,307,700|| 8,196
|-
|}

==ראו גם==
* מדינות נפאל
* מחוזות נפאל

==קישורים חיצוניים==

אזורי נפאל
+
יצחק קריב

יצחק קריב (1902; ה'תרס"ג - 1998; ה'תשנ"ט) היה ראש עיריית ירושלים המערבית.

==ביוגרפיה==

קריב נולד ברוסיה. שימש כמנהל בנק בירושלים.

ב-25 בספטמבר 1952 נבחר לראש עיריית ירושלים המערבית מטעם סיעת המזרחי, (כאשר במקביל כיהן עומר וערי כראש עירית ירושלים המזרחית). לאחר הודעת הפרישה של שלמה זלמן שרגאי ביוני, נערכו דיונים במועצת העיר לבחירת ראש העירייה החדש שארכו קרוב לארבעה חודשים, וקריב נבחר כמועמד פשרה, בתמיכת מפלגות הימין. באפריל 1955 מונתה במקומו ועדה קרואה, על אף סמיכות הזמנים לבחירות המקומיות שנערכו בישראל בקיץ אותה שנה.

בשנות התשעים נקרא על שמו רחוב העמק בשכונת ממילא בירושלים, בין שער יפו לרחוב המלך דוד.

בן דודו היה פרופ' יצחק קריב, שהיה מראשוני הקרדיולוגים בארץ ישראל ומייסד מכון הלב בבית החולים תל-השומר.

== קישורים חיצוניים ==

==הערות שוליים==

קטגוריה:ראשי עיריית ירושלים
קטגוריה:בנקאים ישראלים
קטגוריה:יהודים הקבורים בהר המנוחות
קטגוריה:ציונות דתית: אנשי ציבור
קטגוריה:ישראלים ילידי האימפריה הרוסית
קטגוריה:ישראלים שנולדו ב-1902
קטגוריה:ישראלים שנפטרו ב-1998
איציק שמלי

יצחק (איציק) שמלי (נולד ב-6 באוקטובר 1980) הוא זמר ישראלי ששר בסגנונות ים תיכוני וההיפ הופ. חבר לשעבר במשפחת תאקט.

== ביוגרפיה ==
בצבא שירת כזמר בלהקת "חיל חינוך" - הלהקה המזרחית הראשונה בצה"ל. בשנת 2002 השתחרר מהצבא והתחיל להופיע במועדני לילה שונים בעיקר באזור גוש דן, באחת ההופעות פגש את השחקנית אלונה טל שהחליטה לתווך בינו לבין הצמד סאבלימינל והצל. סאבלימינל ערך לשמלי אודישן קצר והחליט להחתים אותו בלייבל שהקים "משפחת תאקט".

בשנת 2007 הוציא אלבום סולו ראשון העונה לשם "איציק שמלי". בשנת 2009 יצא אלבומו השני "סיפור אהבה".

בשנת 2011 הוציא שמלי את אלבומו השלישי "החמצן".

בשנת 2013 עזב שמלי את משפחת תאקט.

בשנת 2019 השתתף בעונה השביעית של הכוכב הבא לאירוויזיון, אך החליט לפרוש מהתכנית לאחר שעבר את האודישנים הראשונים.

== חיים אישיים ==
מאז שנת 2009 נשוי ללוטן. לזוג ארבעה ילדים והם מתגוררים באשדוד.

== דיסקוגרפיה ==
=== אלבומי אולפן ===
* איציק שמלי (2007)
*סיפור אהבה (2009)
*החמצן (2011)

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים ישראלים
קטגוריה:זמרים השרים בעברית
קטגוריה:ראפרים ישראלים
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:ראפרים יהודים
קטגוריה:אמני תאקט
קטגוריה:מתמודדי הכוכב הבא
קטגוריה:בוגרי מקיף ה (אשדוד)
קטגוריה:חברי להקת חיל החינוך
קטגוריה:ישראלים שנולדו ב-1980
ג'ק דז'ונט

ג׳ק דז'ונט (באנגלית: Jack DeJohnette; נולד ב-9 באוגוסט 1942) הוא מתופף, פסנתרן ומלחין ג'אז אמריקאי.

==חייו ויצירתו==
ג'ק דז'ונט נולד בשיקגו ולמד תיפוף ופסנתר. בתחילת דרכו ניגן עם הפסנתרן קית' ג'ארט בלהקתו של צ'ארלס לויד. ב-1968, בפסטיבל הג'אז במונטרה, ניגן עם ביל אוונס בקונצרט שהקלטתו זכתה בפרס גראמי לאותה שנה לאלבום ג'אז אינסטרומנטלי. משנת 1969 ועד 1972 ניגן עם הרבי הנקוק (פסנתר) ורון קרטר (קונטרבס) בלהקתו של מיילס דייוויס, בין היתר הקליט עם הרכב זה את התקליט Bitches Brew. בשנות ה-70 הקליט במספר חברות תקליטים שהבולטת בהן היא ECM, בה שימש גם כנגן אולפן. בנוסף הקליט בבלו נוט, פרסטיג' ו-MCA Records.

דז'ונט נודע בכושר האלתור שלו ובשילוב שהוא עושה בין מרכיבי ג'אז חופשי ומקצבי רית'ם אנד בלוז. לרוב הוא מתופף ולעיתים משלב קטעי נגינה בפסנתר.

מאז שנות השבעים הוביל דז'ונט מספר הרכבים. בהם: קומפוסט, הרכב ג'אז-רוק עם שני מתופפים, כיוונים (Directions) עם ג'ון אברקרומבי בגיטרה ואחרים, כיוונים חדשים (New Directions) עם אברקרומבי, לסטר בוי (חצוצרה) ואדי גומז (בס), Gateway עם אברקרומבי ודייב הולנד ועוד.

מאז 1980 הוא חבר בשלישיית הסטנדרטים של קית' ג'ארט עם ג'ארט בפסנתר וגרי פיקוק בבס והוציא עמם מספר תקליטים רבי-מכר.

מאז 2003 הוא חבר שלישיית "Trio Beyond" עם ג'ון סקופילד בגיטרה ולארי גולדינגס באורגן חשמלי ושלישיית ברוס הורנסבי, עמה זכה ב-2009 בפרס גראמי עבור האלבום "Peace Time".

==קישורים חיצוניים==

* 

* [https://web.archive.org/web/20080517072944/http://www.jackdejohnette.com/biography.htm ביוגרפיה רשמית באתר]
* [http://drummerworld.com/drummers/Jack_DeJohnette.html באתר המתופפים drummerworld.com]
* [http://www.behindthedrums.com/JackDeJohnette.htm דיסקוגרפיה]
* [http://video.google.com/videoplay?docid=-9058549582014835272&q=Dejohnette&pr=goog-sl&hl=en Autumn Leaves] (עלי שלכת) בהופעה עם קית' ג'רט וגארי פיקוק

קטגוריה:מתופפים אמריקאים
קטגוריה:נגני ג'אז: מתופפים
קטגוריה:זוכי פרס גראמי
קטגוריה:אמריקאים שנולדו ב-1942
קטגוריה:שיקגו: אישים
דיארכיה

דיארכיה (Diarchy) היא צורת שלטון שבה עומדים בראש המדינה שני אנשים או גופים.
שני ראשי המדינה שולטים בה באופן משותף ושווה, כאשר לכל אחד מהם יש זכות וטו הדדית.

צורת שלטון זו התפתחה ביוון העתיקה והייתה נפוצה בכמה ערים ובהן ספרטה. ישות נוספת בעת העתיקה שבה התקיימה שיטה זו היא הרפובליקה הרומית, שבה שלטו שני קונסולים.

הבריטים הציעו צורת שלטון זאת להודים בשנות ה-20 של המאה ה-20 כאשר חששו שהיא תהפוך למדינה עצמאית לחלוטין והם יאבדו את שליטתם בה. ההודים סירבו להצעה זאת. דיארכיה הונהגה על ידי חוק ממשלת הודו (1919) עבור מחוזות הודו הבריטית. זה סימן את ההקדמה הראשונה של העיקרון הדמוקרטי לרשות המבצעת של הממשל הבריטי של הודו. אף על פי שהוא זכה לביקורת רבה, זה סימן פריצת דרך בממשלת הודו הבריטית והיה מבשר האוטונומיה הפרובינציאלית המלאה של הודו (1935) ועצמאותה (1947). דיארכיה הוצגה כרפורמה בחוקה על ידי אדווין סמואל מונטאגו (מזכיר המדינה של הודו, 1917–1922) ולורד צ'למספורד (המשנה למלך הודו, 1916–1921). עקרון הדיארכיה היה חלוקה של הרשות המבצעת של כל ממשלה פרובינציאלית לחלקים סמכותניים ואחראים עממיים. הראשון הורכב מחברי מועצה מבצעת, שמונו, כמו בעבר, על ידי הכתר. השני הורכב משרים שנבחרו על ידי המושל מבין חברי הנבחרים של המחוקק המחוזי.

כיום ישנן שלוש מדינות שצורת השלטון בהן היא דיארכיה:
 – שהנסיכים-שותפים הרשמיים שלה הם נשיא צרפת והבישוף של אורז'ל.
 – במדינה זו המלך מחזיק ברוב הסמכויות, אך נהוג שהוא מולך יחד עם אמו.
 – בה שני אנשים מחזיקים במשרת קפטן המחוז של סן מרינו. בניגוד לאנדורה ואסוואטיני, זוהי אינה מונרכיה.

==קישורים חיצוניים==
* 

==הערות שוליים==

*
קטגוריה:שיטות ממשל
הנהלת חשבונות

הנהלת חשבונות היא שפה לרישום פעולות עסקיות (טרנזקציות). הרישום נעשה באמצעות פקודות יומן ונרשמות בכרטסות. בעבר התבצע באופן ידני, בכרטסת T, ועם תחילת השימוש במחשבים החלה הנהלת החשבונות להתבצע בתוכנה להנהלת חשבונות.

בין סוגי הפעילויות הנרשמות ישנן תנועות כספיות כגון כסף נכנס על מכירות וכסף יוצא על רכישות וכן תנועות לא כספיות כגון תנועות מלאי.

הנהלת החשבונות מבוצעת לרוב, על ידי מנהל חשבונות, שמשתמש בתוכנה להנהלת חשבונות.

== שיטות הנהלת חשבונות ==
רישום של עסקאות פיננסיות מהווה ניהול חשבונות, אך ישנן שתי שיטות לניהול חשבונות: הנהלת חשבונות חד-צדית והנהלת חשבונות כפולה. בהנהלת חשבונות חד צדדית רושמים תקבולים תשלומים בלבד, כלומר בסופו של דבר נקבל דוח רווח והפסד, בהנהלת חשבונות כפולה ישנו רישום כפול של כל תנועה, ולכן נקבל דוח רווח והפסד וגם מאזן.

עסקים קטנים מנהלים הנהלת חשבונות חד צדדית, חברות ועסקים גדולים מנהלים הנהלת חשבונות כפולה.

== מאזן בוחן ==
בתום כל תקופה חשבונאית רבעונית או שנתית, עורך רואה החשבון המבקר מהמאזן בוחן דוח על המצב הכספי (נקרא בעבר מאזן), דוח רווח והפסד, ואם נדרש דוח שינויים על ההון העצמי ודוח תזרים מזומנים.

בדוח ההתאמה למס נקודת המוצא היא הרווח או ההפסד החשבונאי, בתוספת התאמות הדרושות בהתאם לפקודת מס הכנסה.

מאחר שמאזן הבוחן מכיל רק יתרות של כרטיסי החשבון, בנוסף למאזן בוחן מקבל רואה החשבון פירוט שבו כל התנועות המרכיבות את היתרות במאזן בוחן לצורך חוות דעתו על הדוחות הכספיים של החברה המבוקרת.

==תפקידו של רואה החשבון==
תפקידו של רואה החשבון לבצע ביקורת על הדוחות הכספיים, ולחוות עליהם את דעתו.בחברות ציבוריות לרואה חשבון המבקר אסור לעסוק בעיסוקים נלווים עבור הגוף המבוקר, בחברות פרטיות הדבר מותר בהתאם להגבלות וסייגים שנקבעו בחוק.

עיסוקים נלווים יכולים להיות הנהלת חשבונות, חוות דעת על הדוחות התאמה למס, הערכת שווי וכן כל ייעוץ אחר.

== עקרונות הנהלת חשבונות ==
להנהלת חשבונות מספר עקרונות חשובים כדלהלן:

# סכום החובה חייב להיות שווה לסכום הזכות, הדבר נכון הן בפקדות יומן והן במאזן בוחן.
# לא ניתן למחוק פקודה קבועה, לאחר קליטת פקודה לא ניתן למחוק אלא רק באמצעות פקודה נגדית, משום כך בהתאם לתקנות מס הכנסה, ניהול פנקסי חשבונות, אסור לנהל ספרי הנהלת חשבונות בגיליון אלקטרוני (אקסל), מאחר שניתן למחוק פקודות ולשנות סכום וכן חשבון.

== ראו גם ==
*ספר הזמנות
*מכונת חישוב

== קישורים חיצוניים ==

* 
* 

*
סוס סקסוני

פסל ברונזה של סוס סקסוני ב[[הנובר]]
הסוס הסקסוני (גרמנית: Sachsenross, Niedersachsenross, Welfenross, Westfalenpferd, Twentse Ros) הוא מטען הרלדי המזוהה עם העם הסקסוני. זהו סוס ארז'ן (כסף) על מגן גולס (אדום).

הסוס הסקסוני שימש כסמלה של דוכסות סקסוניה מהמאה ה-7 ואומץ בידי בית ולף תחת סמל האריה המוזהב. הסמל שימש מספר פרובינציות באזור וסטפאליה, כחיה ההרלדית של ממלכת הנובר עם הקמתה, וכסמל הפרובינציה הפרוסית משנת 1866, במקביל לפרובינציית וסטפאליה והמדינה החופשית בראונשווייג משנת 1922.

מחוזות היסטוריים אלה הפכו למדינות הגרמניות המודרניות סקסוניה התחתונה ונורדריין-וסטפאליה והסוס הוטמע בסמליהן.

<center><gallery>
קובץ:Flag of Lower Saxony.svg|סמל סקסוניה התחתונה מוטען במרכזו של דגל המדינה
קובץ:Flag of North Rhine-Westphalia (state).svg|סמל נורדריין-וסטפאליה מוטען במרכזו של דגל נורדריין-וסטפאליה המדיני
קובץ:Royal standard of Great Britain (1714–1801).svg|הנס המלכותי של הממלכה המאוחדת בין השנים 1714 - 1814, הסוס הסקסוני ברביע הרביעי כחלק מסמל ממלכת הנובר
קובץ:Royal_Standard_of_the_United_Kingdom_(1816–1837).svg|הנס המלכותי של הממלכה המאוחדת בין השנים 1814 - 1837, הסוס הסקסוני במרכז כחלק מסמל ממלכת הנובר
</gallery>
</center>

==קישורים חיצוניים==

קטגוריה:גרמניה: סמלים לאומיים
קטגוריה:מטענים הרלדיים
סן פולו (רובע)

סן פולו (באיטלקית: San Polo – "פאולוס הקדוש") הוא הקטן מבין רובעי העיר ונציה שבאיטליה.

שטחו של הרובע 348 דונמים והוא ממוקם לגדתה המערבית של התעלה הגדולה.

הרובע ממוקם באחד האזורים העתיקים ביותר של העיר. ההתיישבות הראשונה באזור אי הריאלטו זה החלה במאה התשיעית. הרובע נקרא על שם כנסיית סן פולו די ונציה הנמצאת בו.

מאז המאה העשירית מהווה הרובע את המרכז העסקי של העיר ונציה. בשנת 1097, בסמוך לגשר ריאלטו הוקם ברובע השוק המרכזי של העיר (הגשר עצמו נבנה במאה ה-13 על מנת לקשר את הרובע לרובע סן מרקו).

==אתרים עיקריים==
ברובע ממוקמות כנסיות רבות ובהן סן ג'קומו די ריאלטו (אחת העתיקות בכנסיות העיר, אם לא העתיקה שבהן), סנטה מריה גלוריוזה דיי פרארי וסן רוקו. כמו כן ממוקם ברובע הסקולה גראנדה די סן רוקו וכיכר סן רוקו הסמוכה לו.

==קישורים חיצוניים==

קטגוריה:ונציה: רבעים
ההר הגבוה ביותר בעולם

קיימות מספר דרכים להגדיר את ההר הגבוה ביותר בעולם. מקובל כי ההר הגבוה ביותר בעולם הוא האוורסט, אך זה עניין תלוי הגדרה. השיטות השונות הן:
* הנקודה הגבוהה ביותר מעל פני הים: האוורסט הוא אכן הנקודה הגבוהה ביותר מעל פני הים. האוורסט הוא חלק מרכס ההימלאיה ופסגתו נמצאת בגובה של 8,848.86 מטר מעל פני הים. קיימים 14 הרים שפסגותיהם מצויות יותר מ-8000 מטר מעל פני הים.

* הנקודה הרחוקה ביותר ממרכז כדור הארץ: פסגת ההר צ'ימבורסו (Chimborazo) באקוודור היא בגובה של 6,267 מטר מעל פני הים, אך היא רחוקה יותר ממרכז כדור הארץ מאשר פסגת האוורסט. מצב זה אפשרי כיוון שכדור הארץ אינו כדור מושלם, ויש לו צורה של כדור פחוס. מכאן, שהרים הקרובים לקו המשווה, מרוחקים יותר ממרכז כדור הארץ מהרים הנמצאים בקו רוחב גבוה. מרחקו של הצ'ימבורסו מן המרכז הוא 6,384.4 ק"מ בעוד זה של האוורסט הוא 6,382.3 ק"מ מן המרכז. הצ'ימבורסו גבוה ב-2,168 מטר, למרות שהוא אפילו אינו הפיסגה הגבוהה ביותר מעל פני הים באנדים.

* ההר הגבוה ביותר מעל בסיסו: מידת הנישאות של ההר, מתארת כמה גבוה ההר מסביבתו. כלומר, כמה צריך לרדת מהפסגה, לפני שאפשר לעלות שוב. האוורסט מתרומם 4,200 מטר מעל קרחון הקומבו בצד הנפאלי, ו-5,200 מטר מעל קרחון הרונגבוק ברמה הטיבטית. הר מקינלי (או דנאלי) שבאלסקה מתנשא 5,300-5,900 מטר מעל סביבותיו, (תלוי באיזה צד מודדים) והוא כנראה השיאן במדד זה. גובהו של המקינלי 6,193 מטר מעל פני הים.

* ההר הגבוה ביותר מעל בסיסו, בחישוב גבהים הכולל את פני השטח מתחת לפני הים: ההר מאונה קיאה שבהוואי, הוא ההר הגבוה ביותר מעל בסיסו. גובהו אמנם רק 4,205 מטר מעל פני הים, אך עומק האוקיינוס השקט בסביבתו הוא כמעט 6 ק"מ. ההר גבוה במספר מטרים מההר הסמוך אליו, מאונה לואה. גובהו של המאונה קיאה מתנשא יותר מעשרה קילומטרים מעל בסיסו (10,203 מטר).

==גלריה==
<gallery widths="160px" heights="180px" perrow="5">
תמונה:Everest North Face toward Base Camp Tibet Luca Galuzzi 2006 edit 1.jpg|אוורסט
תמונה:Vicuña - Chimborazo, Ecuador.jpg|צ'ימבורסו
תמונה:MountMcKinley BA.jpg|הר מקינלי
תמונה:Mauna Kea from the ocean.jpg||מאונה קיאה
</gallery>

==ראו גם==
* רשימת ההרים הגבוהים בעולם
* אולימפוס מונס - ההר הגבוה ביותר במערכת השמש הנמצא בכוכב הלכת מאדים.

== קישורים חיצוניים ==
* [http://wiki.imga.org.il/index.php?title=ההר_הכי_גבוה_בעולם ההר הכי גבוה בעולם], באנציקלופדיית הטיפוס

קטגוריה:הרים
קטגוריה:שיאי עולם
קטגוריה:אוורסט
סן פולו די ונציה

ממוזער
כנסיית סן פולו די ונציה (באיטלקית: Chiesa di San Polo) היא כנסייה הממוקמת ברובע סן פולו בוונציה שבאיטליה (הנקרא על שם הכנסייה). הכנסייה המוקדשת לקדוש הנוצרי פאולוס.

==היסטוריה==
הכנסייה הראשונה באתר זה נבנתה במאה התשיעית והייתה הכנסייה הראשונה או אחת הראשונות שנבנו בעיר ונציה. מכנסייה עתיקה זו שרדה דלת הכניסה, ככל הנראה מעשה ידי ברתולומאו בון אשר משמשת כיום ככניסה הדרומית של הכנסייה.

מגדל הפעמונים של הכנסייה (הקמפנילה) נבנה בסמוך (כמבנה נפרד) בשנת 1362.

הכנסייה הנוכחית, הבנויה בסגנון גותי, נבנתה במאה ה-15. גג הכנסייה הוא למעשה ספינה הפוכה - עובדה שאיפשרה למתכנניה לבנות גג יציב וקל משקל מחד, ולאפשר למעשה כיפה גדולה מעל אולם התווך של הכנסייה מאידך. הגג שוחזר בשנת 1804 על ידי דוויד רוסי.

בין הפרסקאות הידועים שבכניסה ניתן למנות את היצירה "הבתולה מופיעה בפני קדוש" מעשה ידי ג'ובאני בטיסטה טיפולו (בקיר הצפוני של אולם התווך); "תחנות הצלב", "תהילת המלאכים" ו"תחיית ישו" מעשה ידי ג'ובאני דומניקו טייפולו; "הסעודה האחרונה" (בקיר הכנסייה המערבי) מעשה ידי טינטורטו ו"נישואי הבתולה" (בקפלת האפסיס הצפוני) מעשי ידי פאולו ורונזה.

==קישורים חיצוניים==

* [https://web.archive.org/web/20040814154138/http://www.invenicetoday.com/art-tour/churches/spolo/sanpolo.htm תיאור הכנסייה]
* [https://web.archive.org/web/20061202123148/http://www.paradoxplace.com/Perspectives/Venice%20%26%20N%20Italy/Venice/San%20Polo.htm תמונות הכנסייה]

פולו
סיכת ביטחון

סיכת ביטחון
סיכת ביטחון היא אביזר רכיסה פשוט, הכולל סיכה, מנגנון קפיצי וחֶבֶק. לחבק שתי מטרות - ליצור לולאה סגורה כך שהסיכה תהודק היטב אל מה שהיא רוכסת, ולכסות את קצה הסיכה כדי להגן על המשתמש מהקצה החד.

סיכות ביטחון משמשות בעיקר להידוק בדים או בגדים. שימוש נפוץ בהן היה הידוק חיתולי בד של תינוקות. שימוש נוסף הוא איחוי קרע בבגד או תחליף לכפתור חסר, רוכסן מקולקל וכדומה. 

סיכות ביטחון עשויות לשמש כאביזר אופנה, כשהן נושאות חרוזים או תליונים ומשמשות לעיטור בגדים, תיקים, חגורות או תכשיטים.

==היסטוריה==
מקורה של סיכת הביטחון במאה ה-14 לפנה"ס ביוון המיקנית, באביזר שנקרא פיבולה ושימש לרכיסת בגדים וכתכשיט - סיכת בגד. דגמים קדומים במיוחד של פיבולה, מהמאות ה-14 וה-13 לפנה"ס נראים דומים מאוד לסיכת הביטחון המודרנית.
<gallery>
קובץ:Fibula de Codo-Bronce final.jpg|פיבולה מתקופת הברונזה, בסביבות 800-1100 לפנה"ס
קובץ:FibulaDeBraganzaMPLC.JPG|פיבולה מהתקופה ההלניסטית, בסביבות 200-250 לפנה"ס
</gallery>
סיכת הביטחון המודרנית הומצאה מחדש על ידי הממציא האמריקאי וולטר האנט, והוכרה כפטנט ב-10 באפריל 1849.

==הקשרים תרבותיים==
בסוף שנות השבעים, עם הופעתה של תרבות הפאנק, הפכה סיכת הביטחון מזוהה עם ז'אנר זה, אופנתו ומעריציו. יש הטוענים כי המראה הומצא על ידי ריצ'רד הל, ואומץ על ידי מעריציו הבריטיים. על טיעון זה חולקים כמה אמנים מתקופת הגל הראשון של הפאנק הבריטי, הבולט ביניהם הוא ג'וני רוטן, המתעקש כי בתחילה שימשו סיכות הביטחון לצרכים מעשיים, למשל למנוע נפילה של מכנסיים "מתפרעים". מעריצי פאנק בריטים, אשר ראו את הבגדים שלבשו מבשרי הפאנק הללו, אימצו את סיכת הביטחון למלתחתם כקישוט לבגדים או כפירסינג, והאביזר המעשי שינה את יעודו לאביזר אופנה. בהמשך אומצה סיכת הביטחון כאייקון פאנק על ידי המדיה ותרבות הפופ.
<gallery>
קובץ:Ear-safetypin.jpg|סיכות ביטחון כעגילים, בתרבות הפאנק
קובץ:Clothes-safetypins.jpg|סיכות ביטחון בבגדי אופנת פאנק
קובץ:Safty pin holds the handle of the glasses. A vital emergency tool.jpg|סיכת ביטחון לצרכים מעשיים ובעת חירום: כאשר הבורג של המשקף נפל
</gallery>

==קישורים חיצוניים==

* Randy Alfred ,[https://archive.today/20121216141603/www.wired.com/science/discoveries/news/2008/04/dayintech_0410%23 April 10, 1849: Safety Tech Gets to the Point, Baby], באתר wired 
* [https://web.archive.org/web/20050901042551/http://www.sjmv.org/Campus/Class/scinventors/safetypin/SafetyPin.html The Magnificent Safety Pin], באתר St. Joseph Catholic School 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלי תפירה
קטגוריה:אביזרי חיבור
קטגוריה:אביזרי אופנה

de:Nadel#Sicherheitsnadel
מוזיאון קורר

מוזיאון קורר (באיטלקית: Museo Correr) הוא אחד מהמוזיאונים העירוניים של ונציה שבאיטליה.

המוזיאון ממוקם בצידה המערבי והדרומי של כיכר סן מרקו בסמוך לבזיליקת סן מרקו ולארמון הדוג'ים.

המוזיאון ממוקם באגף שנבנה על ידי נפוליאון בונפרטה ואשר תוחם את הכיכר ממערב, וכן בקומה השנייה והשלישית של הפרוקטרטי נובה - המבנה התוחם את הכיכר מדרום.

במוזיאון מוצגים מסמכים, חפצים שימושיים (כגון כלי נשק), מפות ותמונות המציגים את ההיסטוריה של ונציה. באגף הנפוליאוני של המוזיאון חדרים הבנויים בסגנון נאו קלאסי (ובהם חדר הנשפים שנבנה עבור נפוליאון). באגף הנפוליאוני מוצגות יצירות מעשה ידי אנטוניו קאנובה.

== קישורים חיצוניים ==
 
* 

קורר
קורר
קטגוריה:כיכר סן מרקו
קאנארג'ו

מוצא תעלת קאנארג'ו לים.
כנסיית סנטה מריה די נאזרת, המכונה גם כנסיית דגלי סקאלצי.
קאנארג'ו (באיטלקית: Cannaregio) הוא אחד מששת רובעי העיר ונציה שבאיטליה. קאנארג'ו הוא השני בגודלו מבין הרבעים מבחינת שטחו, והגדול ברבעים מבחינת מספר תושביו.

שטח הרובע כולל גם את האי סן מיקלה – בית הקברות ההיסטורי של ונציה, הנמצא צפונית לרובע.

==היסטוריה==
תעלת קאנארג'ו שימשה לכניסה העיקרית אל העיר ונציה ואל התעלה הגדולה מצפון, מכיוון איטליה, עד המאה ה-19, עת נבנה גשר הרכבת אל העיר.

ההתיישבות הראשונה באזור הרובע החלה במאה ה-11. אזור הביצה הרדודה יובש, ונחפרו התעלות שבו ובהן תעלת קאנארג'ו. בשיאה של הרפובליקה של ונציה שימש האזור הסמוך לתעלה למגורי אצילי ונציה ועשיריה, ולאורך התעלה נבנו ארמונות רבים של האצילים.

בשנת 1516 הורו שלטונות העיר ליהודי ונציה להתגורר באזור מצומצם בתחום הרובע – הגטו של ונציה. האזור תוחם בשערים שנסגרו מדי לילה, אולם במהלך היום הורשו היהודים לצאת מן הרובע ולעסוק במסחר. בשל הצפיפות הרבה ברובע נבנו בו בניינים גבוהים בני 10 ואף 13 קומות. ההגבלות על מגורי היהודים בוטלו רק לאחר כיבוש העיר על ידי נפוליאון בונפרטה בשנת 1797.

בשלהי המאה ה-19, ולאחר חיבור העיר לרשת מסילות הברזל, נבנה רחוב רחב בשם "סטרדה נואובה" (Strada Nuova – "הרחוב החדש") כדי שישמש רחובה הראשי של העיר.

כיום, למעט אזור הגטו והרחוב הראשי, מרבית שטחי הרובע הם שטחי מגורים שלווים עבור תושבי ונציה, ולא אזורי תיירות ומלונאות.

==אתרים עיקריים==
ברובע נמצא פונטה דלה גולייה – גשר המקשר בין הסטרדה נואובה לבין תחנת סנטה לוצ'יה – תחנת הרכבת העיקרית של ונציה. בסמוך נמצא הגטו של ונציה והקזינו של ונציה.

כמו כן נמצאות ברובע הכנסיות סנטה מריה דיי מיראקולי, מדונה דל'אורטו, סן קאנצ'אנו, סן ג'רמיה, סנט'אלוויזה, סן ג'ובאני כריזוסטומו די ונציה.

בצפון הרובע – מעגן סאקה דלה מיזריקורדיה, ולאורך התעלה הגדולה נבנו הארמונות קא' ד'אורו, פאלאצו ג'וסטי, פאלאצו לאביה וקא' ונדראמין קאלרג'י.

==קישורים חיצוניים==

*[https://web.archive.org/web/20070806181151/http://www.visitvenice.co.uk/cannaregio-photo.html תצלומי רובע קאנארג'ו]

==הערות שוליים==

קטגוריה:ונציה: רבעים
אבטליון (משורר)

אַבְטַלְיוֹן ב"ר מרדכי דויק (ה'ש"ל, 1570, קושטא – נפטר באדריאנופוליס) היה מגדולי המשוררים בטורקיה במאה ה-17.

==ביוגרפיה==
אבטליון נולד בעיר קושטא בתקופתו של הסולטאן סלים השני. הוא נסע לארץ ישראל וחי כפי הנראה בעיר עזה, שבהּ פגש את רבו, ר' ישראל נג'ארה, ולמד ממנו את שיטתו בהלחנת ניגונים. לאחר מות רבו שב לטורקיה והתיישב בעיר אדרינופוליס, שם הפיץ את השירה העברית החדשה מבית מדרשו של ר' ישראל נג'ארה וייסד את התשתית למקהלת המפטירים שהייתה מופקדת על ביצוע הפיוטים.

===קשריו עם הטורקים===
שמו של אבטליון הלך לפניו כמומחה למוזיקה העות'מאנית האמנותית, והטורקים כינו אותו "קיוג'וק חוג'ה (המורה הקטן) חכם אבטליון". הוא גם עמד בקשרים עם המיסטיקנים המוסלמים, הדרווישים המחוללים מהמסדר המוולווי, שהוקם במאה ה-13 על ידי ג'לאל א-דין רומי בקוניה והתפרסם בדרווישים שחוללו במחולות מסחררים לקול נגינת געגוע ועצב המופקת מן הנאי. מעריכים כי דרכו התוודע רבו, ישראל נג'ארה, למסורת המוזיקלית של כתות מיסטיות אסלאמיות אלה.

===המיוחד בלחניו===
באותה תקופה לא הרבו משוררי ספרד ליצור ניגונים לשבת, אלא הסתפקו במה שקיבלו מן הדורות הקודמים או בניגונים שלמדו מהערבים, שהפייטנים הסכימו לרשום להם מילים. כך היה עד בואם של ר' ישראל נג׳ארה ותלמידיו, אבטליון דויק, יצחק פריסקו, יצחק רומנו מקושטא, ר' משה פיארו, הרב אריאס, יצחק אמיגו ורבי יהודה רזון, אשר הלחינו ניגונים חדשים, שמהם מושרים עד היום הזה. שיטתם הייתה לקיים קשר אימננטי בין מוטיבים מילוליים ובין ריטואלים מוזיקליים והקשריהם, כלומר קשר עמוק בין תוכן הטקסט הכתוב לבין אופן ביצועו.

===שיריו===
שירי אבטליון מקובצים בספר "חדשים לבקרים", אשר שרד בהעתקים מועטים בכתב יד. כל כתבי היד של שירת קודש מן המאות ה-16 עד ה-19 מסודרים לפי המקאמים הטורקיים, בתבנית שקבע ר' ישראל נג'ארה בספרו "זמירות ישראל", ועוד יותר ב"שארית ישראל", שלא ראה אור בזמנו אך השפיע רבות על תלמידיו-ממשיכיו. לכל שיר כותרת ובהּ פרטים כגון שם הלחן הטורקי, הערבי או הספרדי שעליו מיוסד הפיוט, שם הסוגה המוזיקלית הטורקית ושם התבנית המקצבית שעליה מושתת השיר. לעיתים נמצאים בכתבי היד העבריים גם שמות המלחינים הטורקיים שחיברו את הלחנים שעליהם מבוססים הפיוטים.

==שירת המפטירים==
שירת "המפטירים" הטורקית, שירת הקודש העברית הספרדית, נכתבה והושרה באימפריה העות'מאנית על ידי תלמידיו וממשיכי דרכו של ר' ישראל נג'ארה, ובראשם רבי אבטליון ב"ר מרדכי דויק. מקהלות המפטירים פעלו החל מהמאה ה-18 בעיר אדרינופוליס ולאחר מכן באיסטנבול. הרפרטואר שהושר בשבתות סודר לפי המקאמים הטורקיים, כאשר המוזיקה וסגנון השירה מתבססים על המוזיקה הטורקית הקלאסית.

==לקריאה נוספת==
* רבי ישראל נג'ארה, זמירות ישראל, בית הספרים הלאומי והאוניברסיטאי, ה'שנ"ט -ה'ש"ס.
* מתוך המבוא של ש"א רוזאניס, נעים זמירות, סלוניקי: ה'תרפ"ט.

==קישורים חיצוניים==
* נרות שבת - [http://chabadlibrarybooks.com/download.aspx?req=28621 קונטרס ל״ה, שנה שנייה, כרך ב׳ ירושלים] עש"ק מטו"מ
* 
==הערות שוליים==

קטגוריה:משוררים כותבי עברית
קטגוריה:משוררים יהודים טורקים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-16
פראידוליה

פראידוליה (מיוונית: παραειδωλια - מראה שגוי) היא תופעה פסיכולוגית שבה האדם תופס גירוי עמום ומעורפל כלשהו כמוכר ובעל משמעות. הדבר מהווה הטיה קוגניטיבית של המוח, בה האדם מזהה תבניות מוכרות בתמונות ועצמים עמומים; ההטיה היא בעיקר לזיהוי מראה של פנים בגירויים עמומים כאלו. דוגמה ידועה של פראידוליה היא הנטייה לזהות צורות של פנים או דמויות בתווי הקרקע המאפיינים את הירח. 
"נגן האורגן" - מתאר פראידוליה במערת הנטיפים [[מערת נפטון בעיר אלגרו, סרדיניה]]
שטר זה של 2 [[דולר קנדי משנת 1954 זכה לתשומת לב נרחבת משום שתיאר לכאורה את "פני השטן" בשיערה של המלכה אליזבת השנייה]]

==מקרים מפורסמים של פראידוליה==
===הפנים במאדים===
[[הפנים במאדים: מראה פני הקרקע בסידוניה שעל המאדים המזכיר פני אדם]]

ב-25 ביולי 1976 צולמה תמונה של פני הקרקע בכוכב הלכת מאדים, על ידי החללית ויקינג 1. התמונה צילמה את פני הקרקע באופן בו הם נתפסים כפני אדם, דבר שנבע מתנאי התאורה ואיכות הצילום. כאשר אותו מקום צולם בתאורה ואיכות צילום שונה, לא נראו הפנים.

===המפלצת מלוך נס===
חוקרים שנשלחו על ידי ערוץ ה-BBC ללוך נס, טוענים כי המפלצת מלוך נס היא אגדה שנוצרה ממקרה של פראידוליה: "ההסבר היחיד לאמונה העיקשת בקיומה של המפלצת נסי, היא שאנשים פשוט רואים את מה שהם רוצים לראות. כדי להוכיח את טענתם זו, שתלו אנשי הצוות עצם מרובע מתחת לפני המים והרימו אותו כאשר הגיעה למקום קבוצת תיירים. כשנשאלו התיירים לאחר מכן מה ראו, חלקם סיפרו כי אכן ראו עצם מרובע, אך רבים תיארו ראש של מפלצת".

==ראו גם==
*מבחן כתמי הדיו של רורשאך
*מבחן כתמי הדיו של הולצמן
*אפופניה
*הירוגליף המסוק מאבידוס
*פרוסופגנוזיה - חוסר יכולת לזהות פרצופים
*תפיסת דימויים דתיים בתופעות טבע

==קישורים חיצוניים==

==הערות שוליים==

קטגוריה:אשליות אופטיות
שבעת חכמי יוון

ציור שבעת חכמי יוון בכרוניקת נירנברג
שבעת חכמי יוון הוא תואר שניתן על ידי היוונים הקדמונים לשבעה אנשים, בני המאה ה-6 לפנה"ס, בהם פילוסופים, אנשי ממשל ואנשי חוק, שנודעו בחוכמתם.

==שבעת חכמי יוון==
* פיטאקוס איש מיטילנה
* ביאס איש פְּרִיאֶנֶה
* סולון
* קלאובולוס איש לינדוס
* פריאנדרוס
* כילון איש ספרטה
* תאלס

==מקורות==
===אזכורים מוקדמים===

האזכור הראשון הידוע לתואר זה הוא בדיון בין אפלטון ופרוטגורס, בו סוקרטס אומר:
:"ישנם כמה, גם בני זמננו וגם בני עבר, שמכירים בכך שהחינוך הספרטני הוא יותר אהבה לחכמה מאשר אהבה להתעמלות גופנית, ויודעים אנחנו שרק אדם שהוא מחונך באופן מושלם מסוגל לנסח אבחנות אלו בצורה מדויקת כל-כך.
:בין אותם אנשים, תאלס איש מילטוס, פיטאקוס איש מיטילנה, ביאס איש פיראנה, סולון, קלאובולוס איש לינדוס, פריאנדרוס, ונאמר כי השביעי הוא כילון איש ספרטה. הם כולם דבקו והעריצו את החינוך הספרטני והיו בני חינוך זה. יכול כל אדם להעיד שהחכמה שלהם הייתה ניכרת בזכות ההערות שכל אחד מהם נשא כשהם נפגשו והם העניקו את פירות הביכורים של חכמתם לאפולו במקדשו בדלפי, כשהם כתבו את מה שעל פיו של כל אדם: "דע את עצמך", ו"שום דבר לא בהגזמה". מדוע אני מזכיר את המשפט הזה? משום שזה היה הסגנון של הפילוסופיה בקרב זקנינו, סוג של אומץ תמציתי" .

האזכור האחרון מופיע בפיסקה בעלת אופי אירוני וקשה לומר אילו היבטים בטקסט, צריך להתייחס אליהם ברצינות. כתבים מאוחרים יותר של הביוגרף דיוגנס לארטיוס מאשרים כי אכן היו שבעה אנשים שקדמו לזמנו של אפלטון, שאותם הוקירו כאנשים חכמים. זאת למרות, שדיוגנס מציין כי הייתה מחלוקת מי יהיו בדיוק אותם שבעה. על פי אפלטון אחד מהשבעה היה מיסון איש חן.

===אזכורים מאוחרים===

כמו כן, מסורת מאוחרת יותר מייחסת לכל אחד מהשבעה פתגם שהוא חיבר, למרות שחוקרים קדומים ומודרניים, הביעו ספק בכך שהפתגמים אכן חוברו על ידי שבעת החכמים. בפרט, לא ידוע מי חיבר את הפתגמים שנחרטו במקדש אפולו בדלפי. מלבד שנקשר שמם בפתגמים אלו, נודעו החכמים בכך שהיו ממציאים והיו ברשותם המצאות פרי ידם .

לפי מספר סיפורים בדויים, הייתה חצובה (בגרסאות אחרות: גביע) שניתנה לחכם ביותר. על פי הסיפורים, היא הועברה על ידי שבעת החכמים מאחד לשני, עד אשר אחד מהם (סולון או תאלס, תלוי בגרסה), הקדיש אותה לאפולו שנחשב לחכם מכל .

אולם, לפי דיוגנס, לא מדובר בפילוסופים אלא באנשים בעלי ידיעות בחוק וחקיקה. דעה זו מגובה על ידי חוקר מודרני שמציין כי מלבד תאלס, אף אחד מאלו, לא עסק בפילוסופיה .

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:לימודים קלאסיים
קטגוריה:יוון העתיקה: אישים
*
יואן גורקוף

יואן מיגל גורקוף (בצרפתית: Yoann Miguel Gourcuff; נולד ב-11 ביולי 1986 בקומונת פלואמור שבברטאן) הוא כדורגלן צרפתי ששיחק לאחרונה בעמדת הקשר ההתקפי בדיז'ון ובנבחרת צרפת.

==קריירה==
גורקוף נולד בפלואמור שבאזור ברטאן, והחל את הקריירה שלו בקבוצת הנוער של לוריאן, בה אימן אביו באותה תקופה. בשנת 2001 הוא עבר לקבוצת הנוער של סטאד רן, וכעבור שנתיים צורף לסגל הקבוצה הבוגרת.

בעונת הוא השתתף ב-9 משחקים בלבד, בהם הבקיע שבעה שערים, אך בעונות שלאחר מכן זכה להצלחה רבה יותר. בעונת הוא הבקיע 15 שערים, והוביל את ראן למקום השביעי בליגת העל הצרפתית ולהעפלה לגביע האינטרטוטו.

בקיץ 2006 עבר גורקוף למועדון הצמרת מילאן מהסרייה א', וחתם על חוזה שתוקפו עד סוף עונת 2010/2011. הוא הבקיע שער כבר במשחק הבכורה שלו, מול א.א.ק. אתונה במסגרת ליגת האלופות, אך התקשה להשתלב במילאן בהמשך, והנהלת הקבוצה החליטה להשאילו בקיץ 2008 למועדון הצרפתי בורדו על מנת שיצבור ניסיון.

הוא היה לשחקן הרכב קבוע בבורדו כבר בתחילת דרכו, וכבש שער בכורה בליגה בניצחון 2 - 1 על קאן. בתחילת העונה הוא הוביל את בורדו לזכייה השנייה בתולדותיה בסופר קאפ הצרפתי, לאחר ניצחון על אולימפיק ליון. הוא אף הבקיע שער בניצחון 4 - 0 על ואן בגמר גביע הליגה הצרפתי. הוא סיים את העונה עם 12 שערי ליגה, והוביל את קבוצתו לזכייה באליפות צרפת. הוא נבחר בסיום העונה לשחקן השנה בליגה הצרפתית.

בקיץ 2009 נרכש גורקוף ממילאן על ידי בורדו, תמורת כ-15 מיליון אירו.

ב-24 באוגוסט 2010 נרכש גורקוף מבורדו על ידי אולימפיק ליון, תמורת כ-22 מיליון אירו.

ב-16 בספטמבר 2015 חתם לעונה אחת בסטאד רן.

ב-22 ביולי 2018 חתם לעונה אחת בדיז'ון.

==קריירה בינלאומית==
גורקוף צבר הופעות רבות עבור נבחרות צרפת הצעירות, והיה חלק מסגל נבחרת צרפת עד גיל 19 שזכתה באליפות אירופה עד גיל 19 בשנת 2005. הוא ערך את הופעת הבכורה שלו עבור הנבחרת הבוגרת במשחק מול נבחרת שוודיה ב-20 באוגוסט 2008. ב-11 באוקטובר 2008 הוא הבקיע את שערו הראשון, במשחק מול נבחרת רומניה. במונדיאל 2010 הורחק בכרטיס אדום במהלך משחק שלב הבתים מול .

==קישורים חיצוניים==

* [http://soccernet.espn.go.com/players/stats?id=41561&&cc=4716 סטטיסטיקות] באתר Soccernet

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לוריאן
קטגוריה:כדורגלני סטאד רן
קטגוריה:כדורגלני מילאן
קטגוריה:כדורגלני בורדו
קטגוריה:כדורגלני אולימפיק ליון
קטגוריה:כדורגלני דיז'ון
קטגוריה:כדורגלני נבחרת צרפת
קטגוריה:כדורגלני מונדיאל 2010
קטגוריה:צרפתים שנולדו ב-1986
מייקל (הצגה)

מייקל היא הצגה ישראלית שנכתבה ומבוצעת על ידי "אנסמבל מייקל". היא הועלתה לראשונה בשנת 2007 כעבודת הסיום של אבי דנגור בבית הספר לתיאטרון חזותי בירושלים. 

==ההפקה ==
ההצגה, המוגדרת על ידי יוצריה "קומדיה טראגית לחמישה משתתפים ומזרן", נולדה בתהליך ממושך של אימפרוביזציות וניסיונות תיאטרליים. עלילת ההצגה מתארת את טקס הזיכרון השנתי שעורכת משפחת ברוש לבנם מייקל. במהלך הטקס מנסים בני המשפחה, דובי, רבקה ויסמין ברוש, יחד עם המלווה המוזיקלי פלג ושאר אורחי הטקס, לקיים אירוע מכובד שיציג את המשפחה באור תקני ונורמטיבי. אלא שבמהלך הערב מאמצי ההדחקה נכשלים והטקס מאבד שליטה.

=== היוצרים ===
"אנסמבל מייקל" כולל את הבמאי איתי ויזר, השחקנים היוצרים אבי דנגור, הילה גולדנברג, מיטל רז, נטליה פאוסט ונדב הולנדר, המפיקה יעל בר און והתאורנית קרן דמבינסקי. המוזיקה המקורית נכתבה על ידי נדב הולנדר. בתהליך העבודה השתתפו גם נועה מלמד ועדילי ליברמן. בשנת 2012 הצטרף הקומיקאי והשחקן אסי כהן לאנסמבל ומאז התארחו בהצגותיו אמנים נוספים כגון ליאת הר לב, תום יער, מוני מושונוב ועלמה זק.

=== הצלחה ופרסום ===
בנוסף לפרס ראש עיריית ירושלים, זכתה ההצגה בתמיכת מפעל הפיס לשנת 2009 ובשלושה פרסי "קיפוד הזהב" בקטגוריות הצגת השנה, במאי השנה ומבצע השנה. ההצגה הוצגה בהצלחה בביאנלה לאמנות בהרצליה ובפסטיבל א-ז'אנר בתל אביב. בחודש מאי 2009 הצטרפה לרפרטואר ההצגות של תיאטרון תמונע, ובמאי 2010 זכתה בשלושה פרסים בטקס פרסי הפרינג' הישראלי קיפוד הזהב, ביניהם פרס ההצגה הטובה ביותר לשנת 2009. כיום (2020), ההצגה ממשיכה לרוץ מפעם לפעם בתיאטרון צוותא. 

ב-2018 ההצגה עובדה לסדרת הטלוויזיה "מייקל" שעלתה ב-8 בספטמבר 2018 בערוץ yes Comedy.

ב-2021 עלתה העונה השנייה של הסדרה. 

בנוסף, במקביל לחייהן על הבמה, מנהלות הדמויות שגרה עצמאית חוץ-תיאטרלית. כך למשל, נוהגים חברי האנסמבל להסתובב ברחובות תל אביב כבני משפחת ברוש. בנוסף, מנהלת המשפחה דף פייסבוק פעיל, ומעלה אליו סרטונים הומוריסטיים מההווי המשפחתי.

בשנת 2024 כיכב הקאסט בתור משפחת ברוש בתכנית "סיפורים מהכורסה" בכאן 11.

==קישורים חיצוניים==
* 
* טלי כוכבי, [http://talimyturn.wordpress.com/2009/12/28/מייקל-הערב-המצחיק-הכי-עצוב-שיש-ולהיפך הערב המצחיק הכי עצוב שיש, ולהפך], ביקורת באתר רשימות
* חנה הרציג, [https://web.archive.org/web/20120602103148/http://2nd-ops.com/hannahe/?p=86 כמה נעים לזכור את יקירנו ששוב אינו עמנו כאן], ביקורת בבלוג "מחשבות על תרבות לשון וספרות", 21 באוגוסט 2011
* מיכל בעדני בן שישו, [http://www.haaretz.co.il/1.3336692 כשההיגיון היחיד הוא חוסר היגיון], ביקורת בעכבר העיר
* צבי גורן, [http://www.habama.co.il/Pages/Description.aspx?Subj=1&Area=1&ArticleID=10453 חינגה פראית של נונסנס], באתר "הבמה", 23 באוגוסט 2009
* 
* 
* [http://michael-brosh.blogspot.com הבלוג של משפחת ברוש]
* [https://www.tmu-na.org.il/?CategoryID=166&ArticleID=1482 דף הבית של ההצגה באתר תמונע]
* 
* 
* 
* [https://www.facebook.com/michael.hatzaga עמוד הפייסבוק]
* 

==הערות שוליים==

קטגוריה:מחזות ישראליים
קטגוריה:זוכי פרס קיפוד הזהב
קטגוריה:יצירות משנת 2007
דגל הצי הגרמני

דגל הצי הגרמני (בגרמנית: Dienstflagge der Seestreitkräfte der Bundeswehr, בתרגום לעברית: דגל השירות של הצי הגרמני) הוא דגלה הצבאי הימי של גרמניה. עיצובו הנוכחי של הדגל הוא עיצוב טריקולור שחור-אדום-זהב (כצבעי דגל גרמניה), בעל זנב סנונית ומושחת במגן הפדרלי (גרסה מוקטנת של סמל גרמניה). הדגל הוכר לראשונה בשנת 1956 בצו של הממשלה הפדרלית והוכנס לשימוש בצי הגרמני.

דגל הצי הגרמני, כדגל המדיני הגרמני, עושה שימוש במגן הפדרלי שכן הבונדסוור (הכוחות המזוינים הגרמניים) מהווים רשות פדרלית, והשימוש במגן הפדרלי על ידי ישות שאינה פדרלית אסור.

== היסטוריה ==
ראשיתו של דגל לאומי ימי לגרמניה היה בימי האספה הלאומית של פרנקפורט (1848), טריקולור בצבעי שחור-אדום-זהב ובקנטון שובץ הסמל הגרמני - עיט דו ראשי שחור על רקע זהב. דגל זה היה בשימוש הרייכספלוטה בין השנים 1848 - 1852.

עם הקמתה של הקונפדרציה הצפון-גרמנית בשנת 1866, עוצב דגל המלחמה של הרייך בעבור צי הקונפדרציה הצפון-גרמנית וממשיכו, הצי הקיסרי הגרמני. דגל זה, אשר צבעיו היו בצבעיה של פרוסיה (שחור ולבן) עוצב בצורת דגל צלב נורדי שחור על רקע לבן. במרכז הצלב שובץ העיט הפרוסי השחור ובקנטון הדגל דגל האימפריה הגרמנית (טריקולור שחור-לבן-אדום) מושחת בצלב הברזל. הדגל שימש כדגלה הלאומי הימי של גרמניה עד תבוסתה במלחמת העולם הראשונה (1918) ופיזורו של הצי הגרמני במסגרת חוזה ורסאי.

כדגלה הימי של רפובליקת ויימאר הניף הצי דגל טריקולור בצבעי הדגל הקיסרי הישן מושחת בצלב הברזל ובקנטון שובץ דגל הרפובליקה - טריקולור שחור-אדום-זהב. דגל זה היווה פשרה בין השמרנים אשר רצו בשימורם של הצבעים הקיסריים, לבין הרפובליקנים אשר רצו בדגל החדש.

עם עליית המפלגה הנאצית לשלטון בשנת 1933, הושמט הדגל מהקנטון ונותר טריקולור שחור-לבן-אדום כדגל המלחמה של הרייך. דגל זה נשאר בתפקידו עד שנת 1935 אז נזנח הטריקולור השחור-לבן-אדום ואיתו הדגל המושחת. הדגל החדש עוצב ככל הנראה בידיו של אדולף היטלר, מנהיגה של גרמניה הנאצית, עיצובו דמה לעיצוב דגל המלחמה של האימפריה - דגל צלב נורדי שחור על דגל אדום ממוסגר בלבן. במרכזו של הצלב שובץ צלב קרס שחור ובקנטון צלב ברזל קטן. דגל זה נותר בשימוש עד תבוסתה של גרמניה הנאצית במלחמת העולם השנייה וביטולם של הסמלים הנאצים במסגרת הדה-נאציפיקציה של גרמניה.

פיצולה של גרמניה לשתי מדינות המזרחית והמערבית יצר למעשה שני צבאות לאומיים. דגלו של הפולקסמרינה (צי גרמניה המזרחית) היה דגל אדום, במרכזו הופיעו שלושה פסים אופקיים בצבעי הדגל הלאומי וסמל צבא גרמניה המזרחית. דגלו של הבונדסמרינה (צי גרמניה המערבית) היה טריקולור בצבעי הדגל הגרמני, מושחת במגן הפדרלי ובעל זנב סנונית. דגל זה משמש כיום את הצי הגרמני.

== קישורים חיצוניים ==

* 

== הערות שוליים ==

צי הגרמני, דגל ה

גרמניה
גרמניה, דגל הצי
גרמניה, דגל הצי
קטגוריה:הצי הגרמני
אופרטור סיבוב

אופרטור סיבוב הוא מונח באלגברה ליניארית, המהווה סוג של העתקה ליניארית. הוא מייצג את התחושה האינטואיטבית של סיבוב של וקטור במרחב וקטורי כלשהו. סיבוב שכזה אינו משנה את גודל הווקטור, רק את כיוונו.

==הקדמה==
באלגברה ליניארית, אנחנו דנים במרחבים אוקלידיים, ובמרחבים אלו, מושג המרחק מציית למשפט פיתגורס. לפיכך, מרחק בין וקטור כלשהו לראשית (הנקרא גם נורמה), הוא שורש ריבועי של סכום רכיבי הווקטור בריבוע. כלומר, עבור וקטור:
<math> X=\left( \begin{matrix} x_1 \\ x_2 \\ . \\ x_n \end{matrix} \right)</math>

המרחק מהראשית הוא: <math>\sqrt(x_1^2 + ... + x_n^2)</math>, אשר ניתן לכתוב גם כ-<math>\sqrt(X^TX)</math>. כלומר, מכפלת וקטור השורה עם וקטור העמודה המתאים לו.

לאור, כל הנאמר לעיל, מכיוון שאופרטור סיבוב לא משנה מרחק בין שני וקטורים. כמו כן, כל העתקה ליניארית ניתן לייצג על ידי מטריצה. נניח כי A היא מטריצה שמבצעת סיבוב ונסיק:
<math>y = Ax</math> ו-<math>y_0 = Ax_0</math>. כאשר x ו-x<sub>0</sub> הם וקטורים כלשהם. y ו-y<sub>0</sub> הם המכפלה של הווקטורים במטריצה A. כלומר, התמונות של הווקטורים תחת ההעתקה הליניארית שמסובבת. לכן, ההעתקה אמורה לקיים,

<math>\|x-x_0\| = \|y-y_0\| = y^Ty = (Ax)^T(Ax) = xA^TAx = \|x-x_0\|</math>. זה קורה אם ורק אם <math>AA^T = I</math>. כלומר, אם ורק אם A היא מטריצה אורתונורמלית (הפיכה על ידי המשוחלפת שלה).

==הבדל בין שיקוף לסיבוב==
יש לשים לב, כי ישנן העתקות ליניאריות אורתוגונליות שאינן סיבובים - למשל, שיקוף (או שיקוף ואחריו סיבוב או שיקוף ברכיב אחר). הדרך להבדיל בין שיקוף לסיבוב היא ללכסן את המטריצה ולראות אם ישנם איברים שליליים על האלכסון. אם ישנם, הרי שמדובר בשיקוף. אם כולם חיוביים, מדובר בסיבוב. לא ייתכן כי יהיה איבר 0 על האלכסון כי הרי הרכבה של שתי הרכבות היא הרכבה, ולכן יכולנו לסובב כל וקטור כך שרכיב שלו יהיה בדיוק על אחד מהצירים הסטנדרטיים (כלומר, במישור למשל, ניתן לסובב וקטור (קטע) עד אשר כולו על ציר ה-x) ואז ניתן להשתמש במטריצה שלנו (שיש לה איבר על האלכסון) ולאפס את אותו ערך המתאים לה. מה שיגרור, מסקנה שגויה, שלכל וקטור, וקטור ה-0 הוא סיבוב שלו, מה שאינו נכון.

הרכבה של שני שיקופים אינה בהכרח סיבוב, מאחר שייתכן כי שיקוף אחד משקף לפי ציר כלשהו ושיקוף שני לפי ציר אחר.

==דוגמאות של סיבובים==
למשל, העתקת היחידה, <math>\ I</math>, מסובבת כל וקטור בזווית של 0 מעלות, לפי כל ציר.

ההעתקה <math>\ I-</math> משקפת בכל רכיב.

במישור, סיבוב של וקטור בזווית <math>\theta</math>, ניתן לייצג כ- 
<math> \left (\begin{matrix} \cos \theta & - \sin \theta \\
\sin \theta & \cos \theta \end{matrix} \right)</math> בבסיס הסטנדרטי.

קטגוריה:אלגברה ליניארית
Freedom to The Slave Makers

Freedom to the Slave Makers הוא האלבום המלא השני של להקת הגרוב מטאל בצפר. באלבום עשרה שירים.

מפיק האלבום הוא וורן ריקר (Warren Riker), מפיק שזכה בגראמי ועבד עם להקות כגון דאון. האלבום יצא ב-18 בפברואר 2011, לאחר מספר עיכובים בהפצתו.

== רשימת שירים ==

== קישורים חיצוניים ==

* [https://web.archive.org/web/20090601124056/http://forums.metalist.co.il/forum_topics.asp?FID=8 פורום הלהקה בפורטל מטאליסט]
* [http://www.facebook.com/Betzefer חשבון הפייסבוק של הלהקה]

קטגוריה:אלבומי מטאל
קטגוריה:בצפר (להקה)
קטגוריה:אלבומי חברת AFM רקורדס
עלי מאהר

עלי מאהר באשה (בערבית: علي ماهر باشا; 1882, קהיר – 25 באוגוסט 1960, ז'נבה) היה פוליטיקאי מצרי. 

הוא שרת כראש הממשלה המצרי בארבע קדנציות מטעם המפלגה המאוחדת, מפלגת אל-ופד ומפלגת החוקה הליברלית:
*30 בינואר 1936 – 9 במאי 1936
*18 באוגוסט 1939 – 28 ביוני 1940
*27 בינואר 1952 – 2 במרץ 1952
*23 ביולי 1952 – 7 בספטמבר 1952

מאהר כיהן כראש הקבינט המלכותי של המלך פואד הראשון ב-1935 והיה שותף לחצר המלוכה ואהוד עליה. באותו זמן התגבשה אופוזיציה חזקה כנגד ממשלתו של מוחמד תאופיק נסים מצד מפלגת הוופד. לאור התסיסה הרבה שיצרה הוופד במצרים, החזיר פואד את החוקה של 1923 על כנה. נסים התפטר, ועלי מאהר מונה כראש ממשלה בידי פואד. הוא הקים ממשלה קואליציונית כדי לקיים את הבחירות ב-1936. בבחירות אלו ניצחה מפלגת הוופד ומוסטפא א-נחאס עלה לשלטון. 

ב-1939 החליט המלך פארוק הראשון לחזור ולהיות גורם כוח משמעותי בזירה הפוליטית המצרית. הוא הפיל את ממשלת הוופד ומינה את מאהר שנית לראש הממשלה. עלי מאהר מינה את עזיז עלי אל-מצרי שהיה ידוע כאוהד גרמני למפקד הצבא. עד מהרה עלי מאהר הודח ב-1940 על ידי השלטון הבריטי, בשל החשש מקשרים עם מדינות הציר ומכך שאלו יוכלו לקבוע את הממשלה המכהנת בתקופת מלחמת העולם השנייה. בעת מהפכת הקצינים החופשיים ב-1952, מינו אלו את מאהר לראש הממשלה בשל התחושה כי יוכלו לסמוך עליו, אך הוא פוטר זמן קצר לאחר מינויו בעת שהתנגד לרצון הקצינים לקדם רפורמות אגרריות.

==קישורים חיצוניים==

* [https://web.archive.org/web/20090422154636/http://weekly.ahram.org.eg/2006/809/chrncls.htm מאמר אודות עלי מאהר], אתר אל-אהראם 
* 

קטגוריה:פוליטיקאים מצרים
קטגוריה:ראשי ממשלת מצרים
קטגוריה:שרי החוץ של מצרים
קטגוריה:ילידי 1882
קטגוריה:נפטרים ב-1960
הינדוסטן אמבסדור

הינדוסטן אמבסדור (אנגלית Hindustan Ambassador; הינדי हिंदुस्तान एम्बैसेडर) היא מכונית הודית תוצרת הינדוסטן מוטורס, שיוצרה בשנים 1957–2014. 

המכונית מבוססת על דגם המכונית מוריס אוקספורד סדרה 3 (Morris Oxford III), אשר יוצרה בבריטניה בין השנים 1956–1959. היוזמה לייצור הרכב בהודו החלה בשנת 1948 והתממשה עם תחילת הייצור בשנת 1957. הרכב זכה להצלחה רבה, ונחשב משך שנים לרכב ההודי האולטימטיבי, המותאם בצורה הטובה ביותר למערכת הכבישים המשובשת. הוא אומץ על ידי צמרת השלטון ההודי, ושימש רבים מחבריה עד תחילת המאה ה-21. האמבסדור הוא עדיין אחד מכלי הרכב הנפוצים ביותר ברחבי המדינה, במיוחד בשל הפופולריות הרבה שלו בקרב נהגי מוניות. 

בשנת 1993 נעשה ניסיון כושל לייצא את הרכב לבריטניה. במכוניות הותקנו מערכת חימום כדי להתאימן לאקלים המקומי וחגורות בטיחות כדרישת התקן האירופי, אך כלי רכב מעטים בלבד נמכרו והיבואן פשט את הרגל. מאז שנת 2002 שוב שווקה ההינדוסטן אמבסדור בבריטניה על ידי חברת מרלין גראג'ס (Merlin Garages). 

בשנים האחרונות לייצורה, שווקה המכונית עם מנועי בנזין 1.8 ליטר ומנועי דיזל 1.5 או 2.0 ליטר. כל הדגמים היו באורך של 4,325 מ"מ, ברוחב של 1,662 מ"מ ובגובה של 1,593 מ"מ, ומשקלם נע בין 1,104 ל-1,200 ק"ג. 

==קישורים חיצוניים==

* 
* [http://www.merlingarages.co.uk/home.htm) אתר היבואן הבריטי]
* 
* [https://web.archive.org/web/20081208100544/http://www.motocar.co.il/test/900.aspx סרט הודי: אמבאסדור קלאסיק]
 
קטגוריה:הודו: תעשייה
קטגוריה:דגמי מכוניות שהושקו ב-1958